Norman Graham Hill xe stà on pilota automobilistego englese. El xe stà l'unico pilota ad aver vinto la 500 Miglia de Indianapolis, la 24 Ore de Le Mans e el canpionato del mondo de Formula 1. Hill xe piassé conosciuo anca par la so inteligensa e la regolarità dela so condota de gara. El debuto inte ła Formula 1 el xe avenuo al volante de na BRM, vetura co la qual inte el 1962 el ga conquistà el so primo titolo mondial, bisà inte el 1968 co na Lotus di Colin Chapman. Dopo el ritiro el ga creà na nova scuderia, l'Embassy Hill. Sopravisuo a on gran numero de insidenti de corsa, el ga perso la vita, asieme a sinque conponenti dela nova scuderia , 'ntelo s-cianto del so aeroplan personal, precipità sora i cieli dela contea de Hereford. Hill el ga sposa la so moier Bette inte el 1955. I ga avù do fiole femine, Brigitte e Samantha, e on maschio, Damon, che inte el 1996 xe diventà canpion del mondo de Formula 1 al guida de na Williams; Graham e Damon i xe l'unica coppia pare-fiol ad aver vinto entranbi almanco on mondial de Formula 1.